**Cancerele cavității orale și microbiota: cum se influențează reciproc?**

Dr Hainăroșie Răzvan1,2

1."Carol Davila" University of Medicine and Pharmacy, 8th Eroii Sanitari Boulevard, Bucharest, Romania

2."Prof. Dr. D. Hociota" Institute of Phonoaudiology and Functional ENT Surgery, 21st Mihail Cioranu Street, Bucharest, Romania

Microbiota orală este implicată în inițierea și progresia a diverse boli, nu doar locale ci și cu răsunet sistemic. Asocierea dintre patologiile cavității orale și impactul sistemic a promovat necesitatea de cunoaștere a relației  de influență reciprocă dintre microbiotă și patogenia cancerelor cavității orale.

Cea mai des întâlnită tumoră malignă a cavității orale este reprezentată de carcinomul celular scuamos ,frecvent descoperit în stadii avansate cu prognostic nefavorabil.

Dinamica  statusul normal al microbiotei locale raportată la modificările acesteia dictează apariția modificărilor mucoasei orale și predispoziția către o virare maligna a leziunilor.

Conexiunea dintre disbioza locală și patogeneza cancerului cavității orale presupune studiul local comparativ al țesuturilor sănătoase și al celor patologice pentru a evalua tipul microorgaismelor regăsite, implicate în transformările locale. Contribuția bacteriilor de la nivelul cavității orale în ceea ce privește procesul inflamator și asocierea acestora cu evoluția cancerelor din aceasta regiune asigură un posibil punct de pornire în stabilirea diagnosticului precoce.

Scopul prezentei lucrări este acela de a încerca o evaluare, prin prisma experienței clinicii noastre și a literaturii de specialitate, a componenței microbiotei orale și adaptabilitatea acesteia în ceea ce privește conexiunea cu cancerul cavității orale.

Cuvinte cheie: microbiota orala, carcinom scuamos celular oral